


Aamaal Ki 
Pabandi Etedal 
Ke Saath 
Mufti Ahmad Khanpuri db. 
Bismillahir Rahmannir Rahim 
Etedal Ki Barkat 
Allama Nawi? ne ek aur 
unvan kayam kiya he ke aamal ke 
uppar pabandi kare, vaise adami 
jab darmiyani raah ikhtiyar karega 
to uske natije me apne aap hi usko 
pabandi bhi nasib hogi. Aam taur 
par adami jab ziyadati karne lagta 
he to vo pabandi nahi kar paata. 
Is silsile me kuran ki ayat pesh 
ki he tarjuma- Kya imaan valo ke 
vaste vakt nahi aaya ke un ke dil 
Allah ke zikr ke vaste aur jo kurane 
pak utra he uske saamne jhuk jaye 
yani kurane pak me Allah taala ne 
jo chize aur ahkam utare he un ke 
samne imaan valo ke dil jhuk jaye 
aur uske liye farmabardar ho jaye, 

kya ye vakt nahi aaya? 
aur un logo ki tarah na 
hojayejinko un se pehle 
kitab di gayi, phir unko 
Allah taala ki taraf se jin aamal ke 
karne ke liye kaha gaya tha unko 
pura karne me un hone pabandi se 
kaam nahi liya, bal ke usme kotahi 
karte rahe aur unpar ek zamana 
guzar gaya jis ke natije me un ke 
dil sakht ho gaye. 

Is ayat ke laane ka maksad yahi 
he ke adami jab ibadaat ke andar 
kotahi aur susti karne lagta he aur 
aamal me pabandi se kaam nahi 
leta, aur pabandi na kame ka 
zamana jiyu-jiyu lamba hota jata 
he to uske natije me uske dil me ek 
kisam ki sakhti peda ho jaati he. 

Buzrugo se bhi suna he ke, 
mamulat jab choot jaye aur us par 
ek zamana guzar jaye to fir dobara 
badi mushkil aur bahut masakkat 

uthane ke baad pabandi 
nasib hoti he, vo isliye f sah 
ke ek zamane tak chhod L 
ne ke natije me uske dil < 
me ek tarah ki sakhti peda ho jati 
he auris ki vajah se us par pabandi 
jaldi nasib nahi ho paati. 
Kisi Maamul Ko Shuru Karne 
Ke Baad Chhodna Nuksan 
Dene Vala He 

Is ayat ko laakar is baat ki taraf 
bhi mutavajjeh kiya ke adami jo 
bhi aamale khair ikhtiyar kare 
usse hamesha kare. 


Ek to faraiz he, paanj vakta 
namaze, ramzan ke roze, zakat ki 
adaaygi, aur jo chize Allah taala ki 
taraf se farz aur vajib ki gayi he, 
unko to anjam dena hi he, unko to 
chhodne ki surat me adami 
gunehgar hooga, lekin inke alaava 
adami Allah taala ko khush karne 
ke liye jo nafil amal shuru kare to 

fir unpar pabandi bhi 
kare. 

Misal ke taur par usne 
ek mamul bana liya ke 
rozana ishrak ki namaz padhega, 
ya avvabin ka mamul bana liya, ya 
tahajjud ka mamul bana liya, to 
agarche israk, avvabin, tahajjud, 
chasht vagera jitni bhi namaze he, 
ye farz aur vajib nahi he, lekin jab 
usne in aamal ko shuru kiya to 
maksad hi ye hota he ke inke 
zariye vo Allah taala ki khushnudi 
hasil karna chahta he. 


Jab tak shuru nahi kiya tha tab 
tak to koi haraz ki baat nahi thi, 
lekin shuru karne ke baad fir unko 
chhod dena nuksan dene vala he. 


Ye to aisa hi he ke aap koi 
darakht lagaye, bij dale, ya uski 
kalam lagaye aur uske baad usko 
paani dena chhod de, uski hifazat 
karna chhod de to vo sukh jayega 

aur khatam ho jayega ya 
to darakht hi na lagaate, 
lekin jab lagaya hi he to 
uski hifazat ka ehtemam 
bahut zaruri he. 





Issi Munasbat Se Dusri Ayat 
Pesh Ki He 

Isse pehle Ambiya) ke bhejne 
ka tazkera he, chand Ambiyae 
kiram ke naam liye gaye he, phir 
baari taala farmate he ke iske baad 
hamne Isaa) ko bheja, jo Maryam 
ke sahabzade he aur hamne unko 
injil di jis me Allah taala ki taraf se 
bando ke liye hidayate thi aur 
hamne un logo ke dilo me jin ho ne 
hazrat Isaal? ki pervi ki, narmi 
aur meherbani dal di yani hazrat 
Isaa@® ke jo manne vale the aur 
unpar imaan karne vale the, un ke 
dilo me hamne narmi aur shafakat 
ka jazba dal diya. 

Rahbaniyat Ka Pas 
Manzar 

Rahbaniyat ka matlab 
ye he ke vo jaiz lazzate <35 
jinko ikhtiyar kame ki Allah taala 
ki taraf se ijazat di gayi he, lekin 
Allah taala ka kurb hasil karne aur 
usko raazi karne ke liye aur is 
maksad se ke in jaiz chizo ko 
ikhtiyar karne ki surat me kahi 
hudud se aaghe na badh jaye, 
isliye vo in jaiz lazzato se apne aap 
ko bachata he, to ye rahbaniyat he. 

Pichhli ummato me khas kar 
isaaiyo me rahbaniyat ka rivaj pad 
gaya tha, aur iski ibtida yu huvi ke 
un ke badshaho me aur fir 
badshaho ke dekha dekhi logo me 
jo maldar the, un ke andar Allah 
taala ke hukam ki khilaf-varzi aur 
uski nafarmani ka silsila shuru 
huva, to unme jo log Allah taala ke 
farmabardar the, unhone 
nafarmano ko Allah ki 

nafarmaniyo se rokne ke 
liye unka mukabla kiya, 
lekin chuke nafarmano W< 

ke pass kuvvat aur takat s5 
thi aur unki tadad bhi zyada thi, 
lihaza jo log inko nafarmaniyo se 
rokne keliye maidan me aaye unko 
in nafarmano ne katal kar diya. 

Iske baad dusri jamat paida 
huvi jis ne kuwat se rokne ke 
bajaye unhi ke darmiyan me rehte 
huve Allah taala ke hukam ko pura 
karne ka aur uski nafarmaniyo se 
apne aap ko bachane ka ehtemam 
kiya aur saath hi saath jo log Allah 
taala ke hukam ko todte the aur 
nafarmaniyo me mubtala the, 
unko kuvvat senahi balke zaban se 
rokne ka silsila jari rakha. 

Un nafarman logo ne is ko bhi 
bardasht nahi kiya aur hukumat 
aur takat aur maal aur daulat ke 
nashe me aakar aise logo ko bhi 
katal kar diya. 

Iske baad jo log aaye 
unhone dekha ke inke 
darmiyan rehte huve 
zaban se bhi inko rokte 
huve Allah taala ke ahkam par 
chalna mushkil he, isliye ke ye log 
katal kar dete he, to phir unhone 
ek surat ye ikhtiyar ki ke chalo 
logo se kat kar jungle me aur 
pahad ke uppar chale jaye aur 
vaha jaakar dunya ki saari chizo ko 
chhod de, bivi bachcho ko chod 
kar, apne aap ko sare muashare 
aur samaz se alag kar ke Allah 
taala ki ibadat me mashqul kar de, 
taa ke inke darmiyan me reh kar 
buraiyo me fasne ki bhi nobat na 
aaye, aur jab alag rahenge to unki 
taraf se jo khatra tha us se bhi 
apne aap ko bacha lenge. 

Yejo tisra giroh paida huva inho 
ne tanhaai ikhtiyar ki aur Allah 
taala ki ibadat ka ehtemam karne 
hi keliye apne aap ko alag kar aya, 

isi ko rahbaniyat se tabir 
kiya gaya he. 





Islam Me 
Rahbaniyat Nahi He 
Islam me to rahbaniyat ke nazar 
ye ko pasand nahi kiya gaya he. 
Nabie karim ka irshad he 
Islam ke andar rahbaniyat nahi 
he. (musnade Ahmed 222/6) 


balke jihad ko rahbaniyat se 
tabir kiya gaya he. (musnade Ahmed 84/ 3) 


adami jihad me jaata he to apne 
sare mashagil aur dunyadari 
chhod kar Allah ki rah me nikalta 
he, goya jihad me adami Allah 
taala ki halal ki huvi chizo ko apne 
liye mamnu thehra liya karta he. 


Halal Ko Istemal Na Karne 
Ki Shakle Aur Unka Hukam 
Vaise Allah taala ki halal ki huvi 
chize koi adami apne uppar haram 
kar le aur uske istemal se apne aap 

ko rokne lage to us me tafsil he. 

Lihaza agar us haram 
ki huvi chiz ka halal 
hona kisi nasse kaatei se 
sabit he aur vo akide ke 
etebar se usko haram thehra ta he, 
to Islam me baki hi nahi rahega, 
isliye ke Allah taala ki halal ki huvi 
chiz ko haram karar dena kufra he. 


Aur ek surat to ye he ke akide ke 
etebar se to vo usko halal samazta 
he, lekin amali taur par usne apne 
aap par usko haram kar liya, to ye 
bhi gunah he. 


isliye ke kurane pak me isse bhi 
mana kiya gaya Aye imaan valo! 
Allah taala ne jo chize pak aur 
halal thehrayi he un pakiza chizo 
ko apne uppar haram na karlo. 


Dusri surat ye he ke kisi halal 
chiz ke istemal me adami ke liye 
koi dini ya dunyavi nuksan he, aur 
apne aap ko us nuksan se bachane 
ke liye us se parhez karta he, misal 

ke taur par koi bimari ho 
gayi, aur tabib ne 
mashvara diya ke fala 
chiz istemal na kijiye, 
namak ya shakar ya gosht istemal 
na kijiye, to namak, shakar aur 
gosht apni jagah par halal chize he 
lekin iske istemal ke natije me ham 
apni bimari ki vajah se aur zyada 
nuksan me pad jayenge, lihaza 
apne aap ko jismani nuksan se 
bachane ke liye agar koi adami in 
chizo ko istemal nahi karta, to is 
surat me koi gunah ki baat nahi he. 

Bahut si chizo ka istemal jis 
tarah jismani bimari ke andar 
nuksan deta he isi tarah kabhi 
ruhani bimari ke andar bhi 
nuksan deh hota he, misal ke taur 
par ek adami ki tabiyat me shahvat 
ka galba he, aur abhi nikah ka bhi 
intezam nahi huva, aur usko ye 
dar he ke agar me gosht khaunga 
to tabiyat me aur zyada inteshar 

peda hoga, aur ho sakta 
he ke me zinakari aur 
badkari me mubtala ho 
javu, lihaza apne aap ko 
gunah se bachane ki niyyat se agar 
vo gosht nahi khaa raha he, to iski 
gunjaish he. 

Ya maslan logo ke andar mil jul 
kar rahega to gibat me mubtala ho 
jayega, ya jhoot me mubtala ho 
jayega, logo ke saath ladaai jhagde 
me mubtala hone ka dar he, isliye 
apne aap ko logo se alag rakhta he, 
un ke saath milta julta nahi, to iski 
ijazat he. 

Ye Ek Tarah Ka Ziyadati Had 
Se Aage Badhna He. 

Tisri surat ye he ke, aisi chizejo 
mabahaat (kare to savab mile aur 
na karne par koi gunah na ho) se 
talluk rakhti he aur Nabi Karim# 
ne khud istemal kar ke amali taur 
par ummat ko batla diya aur is 
tarah Allah taala ki rukhsato ki 

taraf tavajjuh dilaayi ke 
Allah taala ne inke 
istemal karne ki NG 
sahulate di he, fir bhi koi Sela 
adami aisi chizo ke maamle me 
apne aap par sakhti karte huve 
sahulat ko apna ne ke bajaye, kisi 
dushvari ke pehlu par, jise azimat 
kaha jata he, amal kare to ye ek 
tarah ka ziyadati he, aur Allah 
taala ko jis tarah ye pasand he ke 
uske azimat vale hukam par amal 
kiya jaye, us si tarah Allah taala is 
ko bhi pasand karta he ke uski 
rukhsato par amal kiya jaye, aur ye 
adami Nabi Karim# ke us amal ko 
jaiz thehra ne aur us rukhsat ko 
amali taur par batlane ke bavajud 
usko ikhtiyar nahi karta, jo ek 
tarah ka ziyadati he, isse bhi 
manaa kiya gaya he. 

Baharhal! kisi jaiz ko istemal na 
karne ki ye tin surte he, isme dusri 
suratjis mevo apne aap koj Imani 

ya ruhani nuksan se 
bachane ke liye agar us 
separhez karta he to iski 
ijazat he. 
Maksad Ko Nazar Andaz Kar 
Dena Bura He 

Is ayat me yahi batlaya he ke vo 
giroh jis ne rahbaniyat ko apni 
taraf se shuru kiya tha. hamne 
unpar is ko lazim nahi kiya tha 
yani bani Israel me ye tisra giroh 
peda huva, jinho ne ye samazte 
huve ke logo ke darmiyan rehte 
huve Allah taala ke hukam par 
amal nahi kar sakenge, isliye 
unhone logo se duri ikhtiyar ki, 
aur pahado ke uppar ya jungle me 
jaa kar tanhayi me Allah taala ki 
ibadat me mashgul ho gaye, aur vo 
saari chize jo Allah taala ki halal ki 
huvi thi, unko chhod diya, Allah 
taala farmate he, hamne unpar 
lazim nahi kiya tha ke tum ye 
tarika ikhtiyar karo balke unhone 

khud hi apne taur par 
Allah taala ko khush 
karne ke liye ye tarika 
shuru kar rakha tha. 








Havala-Hadis ke Islaahi Mazamin se iska 
lipyantaran kiya he. (Note- Ye Dars Ka Khulasa he) 

